Iktatószám: HTO/777-1/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. május 26-ai ülésére**

**Tárgy:** A 2016. évi nyári szünidei gyermekétkeztetés biztosítása

**Az előterjesztő:** Papp Gábor polgármester

**Készítette:**  Fábiánné Hoffman Márta mb. hatósági osztályvezető

**Megtárgyalta:** Oktatási, Kulturális és Sport Bizottság

Jogi- Ügyrendi, Szociális Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 2016. január 1. napjától történő módosulásával változott a szünidei gyermekétkeztetés szabályozása.

A települési önkormányzat a szünidei gyermekétkeztetés keretében a szülő, törvényes képviselő **kérelmére** a **déli meleg főétkezést** a Gyvt. 21/C § (1) bekezdése alapján:

*„a)* a **hátrányos helyzetű gyermek** és a **rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja**, és

*b)* az *a)* pontban foglalt gyermekeken kívül további gyermekek, így különösen a **rendszeres gyermekvédelmi kedvezményre jogosult gyermekek részére ingyenesen biztosíthatja.**

(2) A települési önkormányzat a szünidei gyermekétkeztetést az (1) bekezdés *a)* pontja szerinti esetben

*a)* a bölcsődei ellátásban, óvodai nevelésben részesülő gyermekek számára a bölcsődei ellátást nyújtó intézmény és az óvoda zárva tartásának időtartama alatt valamennyi munkanapon,

*b)* az *a)* pont alá nem tartozó gyermekek számára

*ba)* a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon,

*bb)* az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon

köteles megszervezni, és ennek keretén belül a szülő, törvényes képviselő kérelmének megfelelő időtartamban az adott gyermek részére biztosítani.”

Az elmúlt évben az Emberi Erőforrások Minisztériuma által erre a célra kiírt, szociális nyári gyermekétkeztetési célú pályázati lehetőségétől eltérően, 2016. január 1. napjától rendeleti úton szabályozza az állam a rászoruló gyermekek szünidei étkeztetését és a rendelkezésre álló források elosztását.

Kötelező feladat a települési önkormányzatoknak a gyermekvédelmi kedvezményben részesülő hátrányos és halmozottan hátrányos helyzetű gyermekeknek a szünidei (őszi, téli, tavaszi tanítási szünet, valamint nyári tanítási szünet időtartalma alatti a - Gyvt-ben meghatározottak szerinti - ) gyermekétkeztetése, mint szociális helyzetük alapján járó természetbeni ellátása.

# A 2015/2016. tanév tavaszi szünetében már a szülő/törvényes képviselő kérelmére biztosítottuk a rászoruló gyermekek munkanapokon történő déli meleg főétkezését, a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról 328/2011. (XII. 29.) Korm. rendeletben foglaltak szerint.

Hévíz városban a rendszeres gyermekvédelmi kedvezményben részesülők közül összesen 4 fő a hátrányos helyzetű gyermek (mindannyian általános iskolai tanulók), halmozottan hátrányos helyzetű gyermek jelenleg nincs, a hátrányos helyzetű gyermekek közül 2 fő részesült szülői kérelemre a tavaszi szünetben ingyenesen a déli meleg főétkezésben.

E célra kötött felhasználású támogatás illeti meg az önkormányzatot a központi költségvetésből a törvényben meghatározott rászoruló gyermek intézményen kívüli szünidei étkeztetésének egyes kiadásaihoz.

Tehát Hévíz esetében ez évben a szünidei gyermekétkeztetéséhez 4 fő vonatkozásában biztosít a központi költségvetés - 55 nap, a költségek kb. 49 %-ának fedezetéhez - finanszírozást.

2015. évben sikeres pályázat keretében 20 fő rendszeres gyermekvédelmi kedvezményben részesülő gyermek részére biztosítottuk ingyenesen a nyári szünetben 2015. június 16. napjától 2015. augusztus 28. napjáig a déli meleg főétkezést.

A Gyvt. 21/C § (1) bekezdés *b)* pontja alapján a települési önkormányzatnak lehetősége van arra, hogy a gyermekvédelmi kedvezményben részesülő, de nem hátrányos helyzetű, illetve halmozottan hátrányos gyermek részére is biztosítsa a nyári szünidei gyermekétkezetését legalább 43 munkanapon.

Hévíz városában 21 fő részesül gyermekvédelmi kedvezményben, ebből 4 fő hátrányos helyzetű gyermek étkezését finanszírozza le részben az állami költségvetés. Az elmúlt évi tapasztalatunk azt mutatja, hogy a szülők éltek az ingyenes nyári szünidei gyermekétkezés lehetőségével, és azt kérelmezték gyermekük számára.

Ennek figyelembe vételével javaslom, hogy az önkormányzat 2016. évben is vállalja ezt a nem kötelező feladatot, és terjessze azt ki a rendszeres gyermekvédelmi kedvezményben részesülő gyermekek részére is. A Gyvt.-ben meghatározott nyári szünetben legalább 43 munkanapot – legfeljebb a nyári szünet időtartamára eső valamennyi munkanapon - javaslom 50 napban megállapítani, 2016. június 20. napjától - 2016. augusztus 26. napjával bezárólag, a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek és a gyermekvédelmi kedvezményben részesülő gyermek részére.

Az igénybevevők számát 15 főre becsülve 2016. június 20. napjától – 2016. augusztus 26. napjáig, 50 munkanap biztosításával a 750 adag, a főétkezés költsége (585 Ft/adag) 438.750 Ft. További forrást igényel a hátrányos helyzetű, - halmozottan hátrányos helyzetű - gyermekek nyári szünidei gyermekétkezése is, mivel annak állami finanszírozása 285 Ft/adag, amely 55 napra szól (ebből 2 fő a tavaszi szünetben igénybe vette az ingyenes étkezést).

Hévíz város 2016. évi költségvetésben a - nyári szünidei étkezés nem kötelező feladatra - 245 ezer forint saját pénzeszköz került elkülönítésre, amely összeg az előterjesztés szerinti 50 munkanap déli főétkezés összegét, illetve a támogatott étkezés teljes összegét nem fedezi. Azonban a betervezett települési támogatás 5.100 ezer Ft összegéből történő átvezetéssel (az előterjesztésben számolt gyermeklétszám igénybevételével, illetve a hátrányos helyzetű gyermekek étkezési összegének kiegészítésével 260.000 Ft-ot szükséges átcsoportosítani) a nyári gyermekétkeztetés megoldható. Megjegyzem a pontos összeg az igénybevevők számától függ.

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását. A döntésekhez egyszerű többség szükséges.

**1.**

**Határozati javaslat**

1. Hévíz Város Önkormányzat Képviselő-testülete a nyári szünetben ingyenesen biztosítja a hévízi lakóhelyű, vagy az életvitelszerűen Hévízen lakó és bejelentett tartózkodási helyű rendszeres gyermekvédelmi kedvezményre jogosult gyermek részére a déli meleg főétkezést, amennyiben azt a szülő vagy törvényes képviselő írásban kérelmezi.

A Képviselő-testület az ingyenesen biztosított déli meleg főétkezés időtartamát, a kedvezményre jogosultak teljes körére vonatkozóan, 50 munkanapban határozza meg, amely 2016. június 20. napjától 2016. augusztus 26. napjáig szól.

Felelős: Papp Gábor polgármester

Határidő: 2016. május 30.

1. Képviselő-testület felkéri a jegyzőt, hogy Hévíz Város Önkormányzat 2016. évi költségvetéséről szóló 2/2016. (I. 29.) rendelet  módosításáról gondoskodjon.  A gyermekvédelmi kedvezményre jogosultak nyári szünidei déli meleg főétkezésének várható költségével, 260 ezer forinttal emelje meg az önkormányzat nyári gyermekétkeztetés nem kötelező előirányzatát. Az előirányzat-módosítást  átcsoportosítással biztosítsa, a települési támogatások nem kötelező előirányzata terhére.

Felelős: dr. Tüske Róbert jegyző

Határidő: 2016. június 30.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |